pirita linnaosa valitsus	

	
	
Tallinna Linnaplaneerimise Amet	
	04.07.2019 nr .2-1.1/393 - 1	

	
	
Ettepanek taotleda Ranna tee 1 kinnistu omanikult detailplaneeringu DP039840 menetluse lõpetamist		

Kinnistu Ranna tee 1, millel asub Merivälja muul, detailplaneeringu koostamine algatati neli aastat tagasi. Senises menetlusprotsessis on olnud hulga argumenteeritud väitlusi, milles väljendatud seisukohad on talletatud arvukas kirjavahetuses.
On tekkinud kinnistu omaniku ja kinnistu arendust vaidlustavate huvigruppide vastasseis, mille lahenemiseks lootust ei näi olevat. Sellest tuleneb ebamõistlikult pikaks veniv detailplaneeringu menetluskäik, mis pole kummagi poole huvides.
Detailplaneeringu senise menetluse käigus oleme tõdenud, et selle koostamiseks ette antud lähteseisukohad ja lisatingimused peaksid olema üksikasjalikumalt ning kitsamalt piiritletud. See oleks eelduseks, et planeeringut uuesti alustades leitakse Ranna tee 1 kinnistu arendamiseks lahendus, mis seda ümbritsevat avalikku ruumi veelgi väärtustaks. Ranna tee 1 kinnistu ja lähiala detailplaneeringu elluviimiseks menetletaval kujul puudub ka ülekaalukas avalik huvi.
Palume teha Ranna tee 1 kinnistu omanikule Planeerimisseaduse § 129 (1) p 3 kohane ettepanek esitada taotlus detailplaneeringu DP039840 koostamise lõpetamiseks.

Lugupidamisega	

	
(allkirjastatud digitaalselt)	
Tõnis Liinat	
Linnaosa vanem	

		

Kalle Jõks 6457602
kalle.joks@tallinnlv.ee